
(Návrh) 
 
V Y H L Á Š K A 
 
Ministerstva hospodárstva Slovenskej republiky 
 
z …  2026, 
 
ktorou sa mení a dopĺňa vyhláška Ministerstva hospodárstva Slovenskej republiky          č. 416/2012 Z. z., ktorou sa ustanovujú podrobnosti o postupe pri uplatňovaní obmedzujúcich opatrení pri stave núdze a o opatreniach zameraných na odstránenie stavu núdze v elektroenergetike a podrobnosti o postupe pri vyhlasovaní krízovej situácie a jej úrovne, o vyhlasovaní obmedzujúcich opatrení v plynárenstve pre jednotlivé kategórie odberateľov plynu, o opatreniach zameraných na odstránenie krízovej situácie a o spôsobe určenia obmedzujúcich opatrení v plynárenstve a opatrení zameraných na odstránenie krízovej situácie  v znení neskorších predpisov
 
Ministerstvo hospodárstva Slovenskej republiky podľa § 95 ods. 1 písm. d) a e) zákona                        č. 251/2012 Z. z. o energetike a o zmene a doplnení niektorých zákonov v znení zákona 
č. 162/2018 Z. z. ustanovuje: 
 
Čl. I 
 
Vyhláška Ministerstva hospodárstva Slovenskej republiky č. 416/2012 Z. z., ktorou sa ustanovujú podrobnosti o postupe pri uplatňovaní obmedzujúcich opatrení pri stave núdze a o opatreniach zameraných na odstránenie stavu núdze v elektroenergetike a podrobnosti o postupe pri vyhlasovaní krízovej situácie a jej úrovne, o vyhlasovaní obmedzujúcich opatrení v plynárenstve pre jednotlivé kategórie odberateľov plynu, o opatreniach zameraných na odstránenie krízovej situácie a o spôsobe určenia obmedzujúcich opatrení v plynárenstve a opatrení zameraných na odstránenie krízovej situácie v znení vyhlášky č. 80/2019 Z. z. a vyhlášky č. 380/2022 Z. z. sa mení a dopĺňa takto: 
 
1. § 1 sa dopĺňa písmenom d), ktoré znie: 
„d)	plánu prerušenia výroby elektriny podľa prílohy č. 3a.“. 
 
2. V § 1a sa za odsek 16 vkladá nový odsek 17, ktorý znie: 
„(17) Plán prerušenia výroby elektriny uplatňuje prevádzkovateľ prenosovej sústavy a prevádzkovateľ regionálnej distribučnej sústavy pri výraznej nerovnováhe v sústave spôsobenej neplánovaným prebytkom výroby elektriny v sústave, ktorého príčinou môže byť aj neregulovaná výroba elektriny z obnoviteľných zdrojov. Prevádzkovateľ prenosovej sústavy môže vydať prevádzkové inštrukcie, ktorými spresní spôsob realizácie obmedzujúcich opatrení podľa plánu prerušenia výroby elektriny. Pri ich vypracovaní postupuje v spolupráci s prevádzkovateľmi regionálnych distribučných sústav priamo pripojených do prenosovej sústavy.“
 
Doterajšie odseky 17 a 18 sa označujú ako odseky 18 a 19. 

3. V § 3 ods. 2 písm. a) a b) a ods. 4, § 4 ods. 4 písm. e) a f) a § 5 ods. 4 písm. a) prvom bode a písm. b) prvom bode sa slová ,,645,6 MWh“ nahrádzajú slovami ,,641,4 MWh“.

4. V § 4 ods. 4 písm. a), § 7 ods. 3 a § 8 ods. 2 písm. a) a b) sa slová ,,4 026,2 MWh“ nahrádzajú slovami ,,4 000 MWh“. 

5. V § 4 ods. 4 písm. b) a c) sa slová ,,27 881 041 m3“ nahrádzajú slovami ,,28 063 610 m3“. 

6. V § 4 ods. 4 písm. d) sa slová ,,27 881 041 m3“ nahrádzajú slovami ,,28 063 610 m3“ a slová ,,4 026,2 MWh“ sa nahrádzajú slovami ,,4 000 MWh“.

7. V § 7 ods. 2 a prílohe č. 6 sa slová ,,645,6 MWh“ nahrádzajú slovami ,,641,4 MWh“ a slová ,,4 026,2 MWh“ nahrádzajú slovami ,,4 000 MWh“.
 
8. Za prílohu č. 3 sa vkladá  príloha č. 3a, ktorá vrátane nadpisu znie:

„Príloha č. 3a k vyhláške č. 416/2012 Z. z.

ZÁSADY REALIZÁCIE PLÁNU PRERUŠENIA VÝROBY ELEKTRINY

1.	Prerušenie výroby elektriny, ktoré je vykonávané ako obmedzujúce opatrenie v elektroenergetike pri neplánovanej výraznej nerovnováhe výroby a spotreby v sústave, prípadne pri likvidácii porúch v sústave, ak sú vyčerpané alebo nedostupné štandardné komerčné opatrenia prevádzkovateľa prenosovej sústavy, je realizované prostredníctvom stupňov prerušenia výroby č. 31 až 40. 
2.	Pri použití stupňa prerušenia výroby č. 31  plánu prerušenia výroby sú vypínané zariadenia na výrobu elektriny pripojené do distribučnej sústavy s inštalovaným výkonom 100 kW vrátane a vyššie charakteru distribuovanej výroby elektriny3) v takom rozsahu, aby prerušenie výroby neprekročilo hodnotu 10 % celkového inštalovaného výkonu dotknutej distribuovanej výroby.
3.	Každý nasledujúci stupeň prerušenia výroby zahŕňa sumárnu hodnotu výkonu vypnutých zariadení na výrobu elektriny v predchádzajúcom stupni  prerušenia výroby zvýšenú o hodnotu maximálne 10 % celkového inštalovaného výkonu dotknutej distribuovanej výroby. 
4.	Jednotlivé stupne prerušenia výroby sú reprezentované sumárnym inštalovaným výkonom bez ohľadu na aktuálnu výrobu zahrnutých zariadení. 
5.	Pomernú účasť prevádzkovateľov regionálnych distribučných sústav na náplni jednotlivých stupňov určí prevádzkovateľ prenosovej sústavy. 
6.	Aktualizácia výkonových objemov jednotlivých stupňov prerušenia výroby prebieha na ročnej báze z úrovne prevádzkovateľa prenosovej sústavy v spolupráci s prevádzkovateľmi regionálnych distribučných sústav.“.
 

Poznámka pod čiarou k odkazu 3 znie:
,,3) Čl. 5 Nariadenia Komisie (EÚ) 2016/631 zo 14. apríla 2016, ktorým sa stanovuje sieťový predpis pre požiadavky na pripojenie výrobcov elektriny do elektrizačnej sústavy (Ú. v. EÚ L 112, 27.4.2016).“.

9. V prílohe č. 5 sa slová ,,10,76 kWh/m3“ nahrádzajú slovami ,,10,91 kWh/m3“ a slová ,,-25 °C“ sa nahrádzajú slovami ,,-20 °C“.

Čl. II 
 
Táto vyhláška nadobúda účinnosť  1. januára 2027.
